यहाँ भगवान महादेव का एक अत्यंत प्राचीन मंदिर बना हुआ है जिसका निर्माण आज से लगभग 200 वर्ष पूर्व स्टेट समय में आमोल में रहने वाले एक व्यक्ति बोहरे जी के द्वारा करवाया गया था ! मंदिर के वर्तमान पुजारी जी ने हमें बताया कि बोहरे जी एक संपन्न धनवान व्यक्ति थे परन्तु उनके कोई संतान नहीं थी ! एक दिन स्वप्न में भगवान् शिव ने साधू वेश में आकर बोहरे जी को धनेश्वर महादेव मंदिर का निर्माण कराने को कहा तत्पश्चात बोहरे जी के द्वारा चूने से युक्त मंदिर का निर्माण कराया गया ! समीप ही गुफा में स्थित शिवलिंग को ही मंदिर में स्थापित कर उस समय प्राण प्रतिष्ठित किया गया ! मंदिर निर्माण के पश्चात बोहरे जी को संतान सुख की भी प्राप्ति हुई !